****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

# „ V ňom bol život a život bol svetlom ľudí “

Dnes je 4. pôstna nedeľa. Kňazi majú oblečené rúcha ružovej farby. Je to nedeľa radosti. Blíži sa Veľká Noc. Možno keď sa obzriete okolo seba, či vnímate naše média zdá sa Vám to ako nevhodný vtip. Ako sa radovať ? Z čoho sa radovať ? Dá sa to ??? Pravdaže áno. Ústredná myšlienka dnešného evanjelia: *„Veď Boh tak miloval svet, že dal svojho jednorodeného Syna, aby nezahynul nik, kto v neho verí, ale aby mal večný život. Lebo Boh neposlal Syna na svet, aby svet odsúdil, ale aby sa skrze neho svet spasil.“* (Jn 3, 15) Všetci sme stvorení pre život, náš Bo je Bohom živých, nie mŕtvych. Večnosť sa začína dnes. V tvojej viere, v tvojich rozhodnutiach v hodnotách, ktoré prijímaš a vyznávaš, aj napriek sťaženým, či nepriaznivým vonkajším okolnostiam. Už štvrtý verš Jánovho evanjelia hovorí, že v Ňom (v Bohu) bol a je život !!! Preto sa teším aj vete na víťaznom oblúku v našom farskom kostole. Celá Biblia je plná citátov o živote. Len otvoriť knihy aj srdce a čítať, prijímať, nasávať, uveriť a podľa toho aj konať. „Ja som prišiel, aby mali život a mali ho v hojnosti.“ (Jn 10,10) Boh neklame, nehrá sa s nami. On jediný to myslí zo všetkých najlepšie. Áno, aj uprostred pandémie toto platí. Ba ešte viac. Lekár č. 1 je vždy prítomný. Len pacienti sú akýsi váhaví a ustrašení, česť výnimkám. Izraeliti keď boli pohryzení od jedovatých hadov mali sa s vierou pozrieť na medeného hada, ktorého mal Mojžiš zhotoviť im ako predobraz Krista. Keď sa pohryzený pozrel naň ozdravel. Dnes mnohí až priam fanaticky vzhliadajú k ľudským riešeniam, iba ľudským riešeniam (pomoci) a na to Božie akoby nemali čas či silu? Aký je náš pohľad na kríž v tomto čase. Bolestný? Vyčítavý? Ďakujúci? Odprosujúci? Rezignujúci? Každý pozná najlepšie odpoveď...Tak odvahu a von s pravdou ! ! ! „Vyvoľ si život, aby si žil ty aj tvoje potomstvo; miluj Pána, svojho Boha, poslúchaj jeho hlas a viň sa k nemu – lebo on je tvoj život a dlhý vek.“ (Dt 15,20) Na obraze márnotratného syna a milosrdného Otca je krásne vidieť toto privinutie sa, objatie, prijatie. Máme dôvod na radosť, vždy je prítomná. Tým dôvodom je postoj OTCA MILOSRDENSTVA ! ! ! Nie jeden, ale všetky. Dnes pri sv. omši v tej veľkej knihe – misály - sú omšové texty na str. 118. V prosbách veriacich sa knižka otvára tiež na str. 118. A v breviári kňazskom či žaltári, ktorí sa modlia laici, je dnes na ranné chvály prvým Žalm 118. Každý rok sa to tak a nikdy nie bez významu neustále opakuje. „Oslavujte Pána, lebo je dobrý, lebo jeho milosrdenstvo trvá naveky.“ Toto je dôvod na radosť, na život, plnší život. Obmedzenejší v niečom navonok, ale o to viac prekypujúcejší a neobmedzený v srdci, duši, v našom vnútri.

|  |
| --- |
| *Posvätné čítanie, sobota po 2. pôstnej nedeli, v tomto roku to bol 6. Marec!*  Sv. Ambróz, biskup: Prilipnime k Bohu, jedinému pravému dobru !  Kde je srdce človeka, tam je aj jeho poklad *(porov.* [*Mt 6,21*](https://dkc.kbs.sk/?in=Mt%206,21)*).* Lebo Pán neodopiera dobré dary tým, čo ho prosia.  Teda Pán je dobrý, a k tým, čo ho očakávajú, je zvrchovane dobrý, preto prilipnime k nemu, buďme pri ňom celou svojou dušou, celým srdcom, celou silou *(porov.* [*Mk 12,30*](https://dkc.kbs.sk/?in=Mk%2012,30)*;* [*Lk 10,27*](https://dkc.kbs.sk/?in=Lk%2010,27)*)*, aby sme boli v jeho svetle, videli jeho slávu *(porov.* [*Jn 1,14*](https://dkc.kbs.sk/?in=Jn%201,14)*)* a tešili sa z milosti nadzemskej blaženosti. K tomuto dobru teda pozdvihnime myseľ, v ňom buďme, v ňom žime *(porov.* [*Sk 17,28*](https://dkc.kbs.sk/?in=Sk%2017,28)*)*, k nemu prilipnime, lebo len ono presahuje každú myšlienku a každú úvahu a dáva trvalý pokoj a duševnú pohodu; pokoj, ktorý prevyšuje každú myšlienku a každú chápavosť *(porov.* [*Flp 4,7*](https://dkc.kbs.sk/?in=Flp%204,7)*).*  Toto dobro preniká všetko, všetci v ňom žijeme a od neho závisíme, ale ono nemá nič nad sebou, lebo je božské. Veď nik nie je dobrý, jedine Boh *(porov.* [*Mk 10,18*](https://dkc.kbs.sk/?in=Mk%2010,18)*)*. Preto čo je dobré, je božské, a čo je božské, je dobré. A preto sa hovorí: „Otváraš ruku a všetko sa sýti dobrotami.“ *(porov.* [*Ž 104,28*](https://dkc.kbs.sk/?in=Ž%20104,28)*)* Lebo naozaj z Božej dobroty dostávame všetky dobrá a nie je v nich primiešané nijaké zlo.  Tieto dobrá sľubuje Písmo veriacim: „Dobrá zeme budete požívať.“ *([Iz 1,19](https://dkc.kbs.sk/?in=Iz%201,19" \t "_blank))*  Zomreli sme s Kristom; nosíme na svojom tele Kristovu smrť, aby sa na nás ukázal aj Kristov život *(porov.* [*2 Kor 4,10*](https://dkc.kbs.sk/?in=2Kor%204,10)*).* Nežijeme už teda svoj život, ale žijeme život Kristov *(porov.* [*Gal 2,20*](https://dkc.kbs.sk/?in=Gal%202,20)*)*, život nevinnosti, život čistoty, život prostoty a všetkých ostatných čností. S Kristom sme vstali z mŕtvych, v ňom žime, v ňom vystupujme hore, aby had nenašiel našu pätu na zemi a nemohol ju zraniť.  Utekajme odtiaľto. Duchom môžeš ujsť, aj keď ťa telo zadŕža. Môžeš byť tu a byť aj pri Pánovi, ak sa k nemu vinie tvoja duša, ak ideš za ním svojimi myšlienkami, ak vo viere, ešte nie v nazeraní, kráčaš po jeho cestách, ak sa k nemu utiekaš; lebo on je útočište a sila *(porov.* [*Ž 46,2*](https://dkc.kbs.sk/?in=Ž%2046,2)*)* a Dávid mu hovorí: „K tebe sa utiekam a nie som sklamaný.“ *(porov.* [*Ž 71,1*](https://dkc.kbs.sk/?in=Ž%2071,1)*)*  Boh je teda útočište. Ale Boh je v nebi a nad nebesiami, preto treba odtiaľto utekať ta, kde je pokoj, kde je odpočinok od práce, kde môžeme sláviť veľkú sobotu, ako hovorí Mojžiš: „Soboty krajiny budú vás živiť.“ *([Lv 25,6](https://dkc.kbs.sk/?in=Lv%2025,6" \t "_blank))* Lebo spočinúť v Bohu a vidieť jeho radosť je ako hostina plná lahody a pokoja.  Utekajme teda ako jelene za vodou z prameňa *(porov.* [*Ž 42,2*](https://dkc.kbs.sk/?in=Ž%2042,2)*).* Po čom žíznil Dávid, po tom nech žízni aj naša duša. A kto je ten prameň? Počuj, čo hovorí: „Veď u teba je zdroj života.“ *(*[*Ž 36,10*](https://dkc.kbs.sk/?in=Ž%2036,10)*)* Tomuto prameňu nech povie moja duša: „Kedyže už prídem k tebe a uzriem tvoju tvár?“ *(porov.* [*Ž 42,3*](https://dkc.kbs.sk/?in=Ž%2042,3)*)* Teda Boh je ten prameň. A m e n. |
| *Úmysly sv. omší, ktoré súkromne slúžime v tomto čase*  *bez verejných bohoslužieb v našej farnosti*   |  |  |  | | --- | --- | --- | |  | p. kaplán Štefan | p. farár Ľubik | | *Pondelok 15.3.* | Poďakovanie  za 50 r. Maroš s rod. *DV 187* | Poďakovanie  za 60r. Daniela *ZB 89* | | *Utorok 16.3.* | Obrátenie hriešnikov *ZB 119* | + Štefan Pulík – Kováč, *pohrebná* | | *Streda 17.3.* | + Peter *DV 170* | ZBP Anton  a rod. Mathiová *DV 125* | | *Štvrtok 18.3.* | ZBP r. Bedanarčáková *K 250* | Za uzdravenie od závislostí a posilu vo viere | | *Piatok 19.3.* | ZBP Adamka, Jožka a r. Bednárikova *DV 45* | ZBP pre krstnú  mamu Annu *Vlč. d.* | | *Sobota 20.3.* | +Magdaléna + Štefan  + Veronika + Stanislav *K 37* | ZBP bohuznáma rodina | | *Nedeľa 21.3.* | Za obrátenie Ľubice *Ž* | Za Boží ľud farnosti |   - Inštitút náboženských vied pri teologickej fakulte, Košická arcidiecéza a Akadémia Karola Woltylu otvárajú prihlasovanie na akademický rok 2021/22 v programe Master v teológii manželstva a rodiny. Program je určený pre osobnú a profesionálnu formáciu jednotlivcov, manželských párov, odborníkov, kňazov, zasvätených v oblasti zameranej na manželstvo a rodinu z pohľadu teológie a spoločenských vied. Štúdium trvá dva roky. Prihlásiť sa je možné do 30.4.2021. Viac na [www.tf.ku.sk](http://www.tf.ku.sk), v časti Štúdium a vzdelávanie/Kontinuálne vzdelávanie.  - Prosíme veriacich našej farnosti aby nezabudli pred budúcou 5. Pôstnou nedeľou zahaliť všetky kríže v kostoloch, pri nich aj na iných verejných miestach, ako je to zvykom. Ďakujem...  - PONUKA: Ktokoľvek z našej farnosti by mal problém dostaviť *(zvlášť starší, ktorí máte deti ďaleko)* sa na očkovanie do Prešovskej nemocnice, nech sa prihlási telefonicky na fare.  - POĎAKOVANIE: Ďakujeme všetkým, ktorým to finančná možnosť dovoľuje, že podporujete našu farnosť prostredníctvom trvalého, alebo jednorázového vkladu na účet. Áno, dva mesiace ste nemohli byť na sv. omši a kto vie koľko ešte nebudete. Dišpenz platí ! Ale nikto nikoho neoslobodil od cirkevného prikázania: **Podporovať cirkevné ustanovizne** ! Nech Vám Pán štedro odmení.  *Spojení v modlitbách s Vami všetkými našimi farníkmi Vás žehnajú + + +*  *a pokoj v srdci, odvahu aj trpezlivosť vyprosujú kaplán Štefan a farár Ľubik*  *Zamyslenie: Slovo medzi nami 14.3.2021*  ***„ Boh neposlal Syna na svet, aby svet odsúdil “*** *(Jn 3, 17).*  Predstavuješ si niekedy Ježiša ako nebeského úradníka ? Ako niekoho, kto má pred sebou účtovnú knihu a kontroluje, či dodržiavaš jeho presné a prísne nariadenia?  Svätý Ján nám v dnešnom evanjeliu pripomína, že Ježiš neprišiel na svet, aby ho odsúdil, ale aby sa skrze neho svet spasil. Neprišiel na to, aby si zapisoval naše dobré a zlé skutky, ale aby nás uzdravil, aby nás obránil, aby nás zachránil. Ako ? To nám naznačujú prvé verše dnešného evanjelia. Áno, veľa ráz sa nám nedarí dodržiavať Božie prikázania a napĺňať Boží plán s naším životom. No Boh namiesto toho, aby nás právom odsúdil, poslal nám svojho Syna Ježiša, aby bol „vyzdvihnutý“ a aby každý, kto v neho verí, mal „večný život“.  Vidíme tu prepojenie s udalosťami z Knihy Numeri, keď Izraelitov na púšti hrýzli jedovaté hady, lebo reptali proti Bohu. Boh vtedy Mojžišovi prikázal urobiť medeného hada a zavesiť ho na žrď, aby ten, kto sa naň pozrie, nezomrel, ale bol uzdravený *(pozri Nm 21, 4 – 9)*.    Naším prvým krokom, podobne ako u Izraelitov, má byť uznanie, že potrebujeme spásu; veď čo môže byť presvedčivejšie než to, že Ježiš vyniesol na kríž naše hriechy?  Rovnako ako Izraeliti, aj my sa môžeme pozrieť na Božiu odpoveď na naše hriechy: na Ježišov kríž. Spása, ktorú nám Ježiš ponúka, je oveľa väčšia a vznešenejšia než telesné uzdravenie Izraelitov z otravy hadím jedom. Uzdravuje nás totiž duchovne. Odpúšťa nám a posilňuje nás, aby sme dokázali žiť inak. Obnovuje v nás správny vzťah k Bohu. A dáva nám pevnú nádej na nebo.  Nenechaj sa teda chytiť do pasce a nepredstavuj si Ježiša ako úradníka. On ťa nechce odsúdiť, ale zachrániť, spasiť. Zahľaď sa dnes na neho, vyzdvihnutého na kríži. Povedz mu, čo potrebuješ, a dovoľ mu uzdraviť ťa a obnoviť.  „Pane Ježišu, pomáhaj mi hľadieť na teba.“ |